  Наталья Тетерина Удмуртиысь устоосыз 113 дышетӥсьёс но педагогикая ужасьёс коньдонкузьым басьтозы. Соос арлы быдэ радъяськись элькун конкурслэн вормисьёсыз луизы, ивортэ улосвылысь Дышетонъя но тодосъя министерстволэн пресс-службаез. Кызьы шуэмын ивортонын, вормисьёс пӧлысь 13 тужгес устоез Россиысь дышетонъя но тодосъя министерстволэсь быдэн 200 сюрс манетэн басьтозы. Соос пӧлын Ижкарысь, Можгаысь, Воткаысь, Пичи Пурга, Вавож, Сюмси, Кез но Дэри ёросъёсысь покчи классъёсты дышетӥсьёс, географияя, историяя, физкультурая, англи но ӟуч кылъёсъя дышетӥсьёс. Вожвылъяськонэ котькуд куинь арлы быдэ пыриськыны луэ. Милям вань учыръёс, куке адями кӧня ке пол пыриськылӥз но вормисьёс пӧлы шедьылӥз Лариса Пластинина, Удмуртиысь дышетонъя но тодосъя министерствоысь шоръёзо дышетонъя управленилэн кивалтӥсезСо сяна, 100 вормисьёс улосвыл министерствоысь быдэн 50 сюрс манет басьтозы. Коньдонкузьымез Дышетӥсьлэн нуналаз сётозы. Куке росси квотаез пичиятӥзы, элькунын Удмуртиысь устоосэ дышетӥсьёсты улосвыл коньдэт чотын пусъён сярысь пумкылъян кутэмын вал. Вормисьёсты данъян но дипломъёсын пусъён дышем сямен Дышетӥсьлэн нуналаз ортче Лариса Пластинина, Удмуртиысь дышетонъя но тодосъя министерствоысь шоръёзо дышетонъя управленилэн кивалтӥсезВатсалом, ачиз конкурс тулыс ортчытӥське. Со понна дышетӥсьёс куинь ар ӵоже лэсьтэм ужъемышъёсынызы тодматӥсь кагазъёс келяло. Ӧри соосты дунъя но пуктэм баллъёсъя рейтинг кылдытэ.  Тегъёс: Дышетон Ижкар Удмуртия коньдон дышетӥсьёс Дышетонъянотодосъяминистерство  